סעיף 25 לחוק חוזה ביטוח מדבר על כוונת מרמה של מבוטח כלפי חברת הביטוח שלו, למעשה סעיף זה כולל בין היתר גם טענות מרמה בביטוחי הרכב השונים ביטוח מקיף וביטוח צד ג'. בנסיבות מסוימות מבטחת יכולה להיות פטורה מתשלום תגמולי ביטוח כאשר המבוטח פעל בכוונה לרמותה. סעיף, 25 פוטר את המבטחת לשלם תגמולי ביטוח במידה והמבוטח או המוטב מסרו עובדות כוזבות או העלימו עובדות וכל זאת כאשר הדבר נעשה בכוונת מרמה. בפסיקה נקבע כי נדרשים שלושה יסודות מצטברים על מנת להוכיח כוונת מרמה: מסירת עובדות בלתי נכונות או כוזבות. מודעות של המבוטח לאי הנכונות או לכזב של העובדות שנמסרו. כוונה להוציא כספים שלא כדין על יסוד העובדות הבלתי נכונות או הכוזבות.